കോട്ടയത്തെ ചിട്ടി, സ്വര്ണക്കട ഉടമയുടെ ആത്മഹത്യക്ക് കാരണം ജീവനക്കാരുടെ ചതിയോ? കോട്ടയം:കുമരകം സ്വദേശിയും കോട്ടയത്തെ പ്രമുഖ സ്വര്ണ വ്യാപാരിയും ചിട്ടിക്കമ്ബനി ഉടമയുമായിരുന്ന വ്യക്തിയുടെ ആത്മഹത്യയുടെ കാരണം ചില ജീവനക്കാരുടെ ചതിയെന്ന് സൂചന. 2018 ലാണ് നഗരമധ്യത്തിലെ ചിട്ടിക്കമ്ബനി തകര്ന്നത്.തുടര്ന്ന് ഇടപാട് കാരുടെ പരാതിയെ തുടര്ന്ന് ഉടമ അറസ്റ്റിലാകുകയും റിമാന്റില് പോകുകയും ചെയ്തു.മാസങ്ങള്ക്ക് ശേഷം ജാമ്യത്തിലിറങ്ങിയ വ്യവസായി ചികിത്സയിലിരിക്കേ കോട്ടയത്തെ സ്വകാര്യ ആശുപത്രിയുടെ മുകളില് ചാടി മരിക്കുകയുമായിരുന്നു.ചിട്ടിക്കമ്ബനി പൊട്ടിയത് മൂലം ഉടമയുടെ ആത്മഹത്യയായി ഈ സംഭവത്തെ ജനം മറന്നു തുടങ്ങുമ്ബോഴാണ് സംശയകരമായ ചില വിവരങ്ങള് പുറത്തുവരുന്നത്. മുമ്ബ് ഈ സ്ഥാപനത്തിന് ജോലി ചെയ്തിരുന്ന മാനേജരെ സാമ്ബത്തിക തട്ടിപ്പ് കേസില് ഏതാനും മാസം മുമ്ബ് കോട്ടയം വെസ്റ്റ് പോലിസ് അറസ്റ്റ് ചെയ്തതോടെയാണ് ഇയാളുടെ അസ്തി സംബന്ധിച്ച് ഞെട്ടിക്കുന്ന വിവരങ്ങള് പുറത്ത് വന്നത്.നഗരത്തില് പുതിയ ചിട്ടിക്കമ്ബനി തുടങ്ങിയ ഇയാള് കോടിയോളം രൂപ ചെലവഴിച്ച് വീട് നിര്മ്മിച്ചതായും കണ്ടെത്തിയിരുന്നു.ഇയാളെ കൂടാതെ ആത്മഹത്യ ചെയ്ത സ്വര്ണ വ്യാപാരിയുടെ കീഴില് ഇരുപതിനായിരം രൂപയില് താഴെ മാത്രം ശമ്ബളത്തില് ജോലി ചെയ്തിരുന്ന മറ്റ് ചില ജീവനക്കാരും പെട്ടെന്ന് പണക്കാരായതും അന്വഷണത്തില് കണ്ടെത്തി. ചിലര് നഗരത്തില് നിന്നും മാറി സ്വര്ണ്ണക്കട ആരംഭിച്ചിട്ടുണ്ട്. മറ്റു ചിലര് പണമിടപട സ്ഥാപനങ്ങള് നടത്തുന്നു.ഇതൊക്കെയാണ് പതിറ്റാണ്ടുകളുടെ പാരമ്ബര്യവും വിശ്വസ്തയുമുണ്ടായിരുന്ന സ്ഥാപനത്തിന്റെ തകര്ച്ചക്ക് പിന്നില് ദുരൂഹതയുണ്ടെന്ന് സംശയം ബലപ്പെടുത്തുന്നത്.വ്യവസായി ജയിലിലായിരിക്കെ കാണാനെത്തിയ സുഹൃത്തുക്കളില് ചിലരോട് താന് ജാമ്യത്തിലിറങ്ങിയാല് പ്രശ്നങ്ങള് രണ്ട് ദിവസം കൊണ്ട് പരിഹരിക്കാനാകുമെന്ന് പറഞ്ഞിരുന്നു.ഇത് വ്യവസായിയുടെ കൈവശം കരുതല് ധനമായി സ്വര്ണ്ണമോ പണമോ ഉണ്ടായിരുന്നിരിക്കാം എന്നതിലേക്കാണ് വിരല് ചൂണ്ടുന്നത്. എന്നാല് ജാമ്യത്തിലിറങ്ങിയ ശേഷം ഇത് കാണാതായതിന്റെ വിഷമമാകാം ഒരു പക്ഷെ ആത്മഹത്യയിലേക്ക് നയിച്ചതെന്നും അഭ്യൂഹങ്ങളുണ്ട്.